b'\n_START_ARTICLE_\nIsmael L\xc3\xb3pez Blanco\n_START_SECTION_\nTraject\xc3\xb2ria esportiva\n_START_PARAGRAPH_\nLa seva formaci\xc3\xb3 com a futbolista professional la va comen\xc3\xa7ar al Club Atl\xc3\xa9tico Osasuna, jugant de cadet i sent considerat una de les majors promeses del planter, fins que el juny de 2005, tant Ismael com el seu company Javier Eraso, ambd\xc3\xb3s amb 14 anys, abandonen la disciplina vermella per ingressar al planter de l\'Athletic Club a Lezama. Aquest "trasp\xc3\xa0s" va provocar que la directiva de l\'Osasuna trenqu\xc3\xa9s les relacions de forma oficial amb l\'Athletic. Va passar per tots els equips de les categories inferiors de l\'Athletic fins que va marxar al Reial Saragossa B. El juliol de 2011 va fitxar pel Club Deportivo Lugo, amb el qual va aconseguir ascendir a Segona Divisi\xc3\xb3. El dia 26 de juny de 2012 s\'oficialitza la seva tornada a l\'Athletic Club.'